
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/43 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	16 de desembre de 2019 

	Durada 
	des de les 19.00 fins a les 22.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/42 de la Junta de Govern Local de la sessió duta a terme el dia 9 de desembre de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS
	Expedient 2162/2019. Associació de Familiars de Malalts d’Alzheimer i altres demències del Bages, Berguedà i Solsonès (AFABBS) – ajut econòmic 

	Favorable
	Tipus de votació: unanimitat

	Vista la sol·licitud presentada i subscrita per la representant de l’Associació de Familiars de Malalts d’Alzheimer i altres demències del Bages, Berguedà i Solsonès (AFABBS), en què demana un ajut, del període de juliol a desembre de 2019, per pagar les despeses en concepte de lloguer, aigua i electricitat del local, en planta baixa, situat a la plaça de Sant Roc, 1, adaptat per a l’accés dels usuaris;
A proposta de l'alcalde i del regidor delegat d'Hisenda,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir un ajut de dos-cents euros al mes (200,00 €) prèvia presentació dels rebuts.


	Expedient 2102/2019. Ajuts individuals per als infants escolaritzats a les llars d'infants

	Favorable
	Tipus de votació: unanimitat

	Vist l’informe emès pels Serveis Socials d’Atenció Primària del Solsonès sobre l’aplicació de la normativa de reducció de quotes d’alumnes escolaritzats a les llars d’infants, aprovada per la Junta de Govern Local de 17 de setembre de 2018;
Atès que hi ha una sol·licitud d’ajut de nens escolaritzats a la Llar d'Infants Arrels que reuneix els requisits establerts a les bases;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda acceptar la sol·licitud de la família que s’especifica en l’informe que hi ha a l’expedient i que ascendeix a la quantitat de quaranta-nou euros amb setanta-cinc cèntims (49,75 €) mensuals i serà efectiva a partir del mes de desembre de 2019.


CONTRACTES
	Expedient 2122/2019. Contracte menor de servei – Parc de Nadal 2019

	Favorable
	Tipus de votació: unanimitat

	Vist l'informe justificatiu de la necessitat del contracte emès per la regidora de cultura, educació, salut i igualtat a data 13 de desembre de 2019, en la que es motiva la necessitat i idoneïtat d'efectuar un contracte menor de serveis per adjudicar l'actuació del contracte de «Parc de Nadal 2019», amb codi CPV 92331210-5, (serveis d’animació per a nens);
Vist que la motivació que justifica la necessitat de contracte és la següent: «fruit d’una demanada de la ciutadania per tal de poder oferir durant les festes de Nadal un seguit d’activitats per als infants»; 
Vist el pressupost presentat per Players Sports i Gestió, SLU, amb NIF núm. B61949911, amb núm. de ref: PRE04333, de data 21 de novembre de 2019;
Vist que el present contracte té la durada de les Festes de Nadal, per tant, no és superior a 1 any ni objecte de cap pròrroga;
Vist que el present contracte té un pressupost base de licitació:
Import del contracte: 7.494,22€
Impostos: 21%
Total: 9.068,01€
i per tant és inferior a 15.000,00 € atès que es tracta d'un contracte de serveis;
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Vist que el contractista proposat no ha subscrit més contractes menors amb prestacions que siguin equivalents que individualment o conjuntament superin els 15.000,00 € atès que es tracta d'un contracte de serveis , durant el present exercici pressupostari;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic, 
La Junta de Govern Local, en virtut de les facultats que té delegades per decret d'alcaldia 209/2019, de 7 de juliol, per unanimitat dels assistents, acorda:
Primer. Adjudicar el contracte menor de serveis per l’organització del «Parc de Nadal 2019», al contractista Players Sports i Gestió, SLU, amb NIF núm. B61949911, per un preu de 7.494,22 € i 1.573,79 € (21% d’IVA) amb un total del preu d'adjudicació del contracte menor de 9.068,01 € (IVA inclòs), des del inici fins a la finalització de les Festes de Nadal 2019, i de conformitat amb les altres característiques del contracte definides en la seva oferta que consta a l'expedient.
Segon. Autoritzar i disposar, per un import de 9.068,01 €, la despesa que per aquest Ajuntament representa la present contractació, amb càrrec a l'aplicació pressupostària per a l’exercici 2020 380-22619.
Tercer. Designar com a responsable del contracte la tècnica de Cultura de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari en el termini de deu dies a partir de la signatura de la resolució.


 
	Expedient 1810/2018. Contracte obert de servei – Servei d'àpats a domicili al municipi de Solsona

	Favorable
	Tipus de votació: unanimitat

	A la vista de les característiques del contracte que es pretén adjudicar:
Servei de prestació d’àpats a domicili
Procediment: obert 
Tramitació: ordinària 
Tipus de contracte: serveis 
Classificació CPV: 
55521000-8
55521100-9
55521200-0
Accepta renovació: no 
Revisió de preus / fórmula: no 
Accepta variants: no 
Pressupost base de licitació: 72.921,54 €
Impostos: 10% d’IVA
Total: 80.213,69 € 
Valor estimat del contracte: 291.686,16 €
Data d'inici execució aprox.: 01/01/2020
Data fi execució: 31/12/2020
Durada execució: 1 any
Durada màxima: 4 anys 
Garantia provisional: no 
Garantia definitiva: sí 
Garantia complementària: no 
A la vista de l'expedient de contractació tramitat:
Document
Data
Acord JGL aprovació plecs i convocatòria
4.11.2019
Anunci de licitació 
19.11.2019
Acta mesa contractació d’obertura sobres «A» i «B»
21.05.2019
Acta mesa contractació d’obertura sobres «C» i proposta d’adjudicació
30.05.2019
Examinada la documentació que l'acompanya, vist l'informe de secretaria, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d’alcaldia 209/2019, de 7 de juliol, i per unanimitat dels assistents, acorda:
Primer. Adjudicar el contracte de «Servei de prestació d’àpats a domicili», en les condicions que figuren en la seva oferta i les que es detallen en els plecs de clàusules administratives particulars i de prescripcions tècniques a Cuinem per a tu, SL, amb NIF núm. B25830597.
Segon. Els resultats de les puntuacions obtingudes pels licitadors en cada obertura de sobres són les següents:
Puntuacions obtingudes de l’obertura del sobre «B» Criteris ponderables per judici de valor:
Criteris ponderables automàticament
Puntuacions màximes segons plec de clàusules
Licitador:
Cuinem per a tu, SL
Organització del servei
Fins a 12 punts
10,5 punts
Atenció de qualitat dels repartidors a les persones usuàries
Fins a 8 punts
7 punts
RSI propi, no subcontractació
Total puntuació
Fins a 20 punts
17,5 punts
Puntuacions obtingudes de l’obertura del sobre «C» Criteris ponderables automàticament:
Criteris ponderables automàticament
Puntuacions màximes segons plec de clàusules
Licitador:
Cuinem per a tu, SL
Oferta econòmica
72.921,54 € + 21% IVA
Fins a 20 punts
20 punts
70.055,63€ + 21% IVA
Garantia qualitat de servei
Fins a 10 punts
10 punts
RSI propi, no subcontractació
Interval horari de lliurament dels serveis
Fins a 10 punts
10 punts
reducció de la franja horària màxima de lliurament dels àpats a domicili en 30 minuts, 
Inici de la prestació del servei
Fins a 10 punts
10 punts
3,5h d’antelació al repartiment
Total puntuació
Fins a 50 punts
50 punts
Els resultats globals són els següents: 
Criteris 
Puntuacions màximes segons plec de clàusules
Licitador:
Cuinem per a tu, SL
Sobre B (judici de valor)
Fins a 20 punts
17,5 punts
Sobre C (ponderació automàtica)
Fins a 50 punts
50 punts
Total puntuació
Fins a 70 punts
67,5 punts
Tercer. Disposar la despesa corresponent de conformitat amb l'establert en l'Informe d'Intervenció:
Exercici
Aplicació pressupostària
Import
2020
2310-22696
170.200,00 €
Quart. Publicar anunci d'adjudicació en el perfil de contractant en termini de 15 dies.
Cinquè. Designar com a responsable del contracte Alícia Torrent i Guix, tècnica de Serveis Socials de l’Ajuntament de Solsona.
Sisè. Notificar a Cuinem per a tu, SL, adjudicatari del contracte, la present resolució i cita’l per a la signatura del contracte.
Setè. Publicar l’anunci de formalització del contracte en el Perfil de contractant en termini no superior a quinze dies després de la perfecció del contracte i amb el contingut contemplat en l'annex III de la Llei 9/2017 de 8 de novembre, de contractes del sector públic.
Vuitè. Comunicar al Registre de Contractes del Sector Públic les dades bàsiques del contracte incloent la identitat de l'adjudicatari, l'import d'adjudicació, juntament amb el desglossament corresponent de l'Impost sobre el Valor Afegit.


CONVENIS
	Expedient 66/2019. Esmena a la modificació del conveni de col·laboració per a implantar una colònia controlada de gats al solar situat al C/ Anoia, 6 

	Favorable
	Tipus de votació: unanimitat

	Vist que per acord de Junta de Govern Local de data 1 d’abril de 2019 es va aprovar el conveni de col·laboració entre l’Ajuntament de Solsona i els propietaris del solar situat al carrer de l'Anoia, 6 de Solsona, per a implantar una colònia controlada de gats a l’esmentat solar;
Vist que per acord de Junta de Govern Local de data 18 de novembre de 2019 es va rescindir el conveni de col·laboració entre l'Ajuntament de Solsona i els propietaris per la implantació d’una colònia controlada de gats al solar situat al carrer de l’Anoia, 6 de Solsona, atès que tal com han comunicat, i del que es desprèn a l’escriptura de compravenda protocol núm. 965 de 26 de setembre de 2019, l’esmentat solar ja no és de la seva propietat; i al mateix temps es va aprovar el conveni de col·laboració entre l’Ajuntament de Solsona i la nova propietat del solar situat al carrer de l'Anoia, 6 de Solsona, per implantar una colònia controlada de gats a l'esmentat solar;
Vist que en data 13 de novembre de 2019, l’antic propietari del solar situat al carrer de l'Anoia, 6 i la nova propietària del solar situat al carrer de l'Anoia, 6, presentaren sol·licitud a l’Ajuntament de Solsona mitjançant registre d’entrada núm. 3345, en el que exposen que: «En referència al conveni signat el 3 d'abril de 2019 sobre l’ocupació d’una colònia de gats, informem que hi ha hagut un canvi de propietat segons ja hem informat a aquest ajuntament mitjançant escriptures i demanen el canvi de titulars i que el dia 4 d’abril de 2020 finalitzi la vigència d’aquest contracte indemnitzant la part que correspongui»;
Vist que en la clàusula vuitena del conveni de col·laboració entre l’Ajuntament de Solsona i els antics propietaris hi consta el següent:
8. Una vegada vençut aquest conveni, ja sigui per venciment del termini, ja sigui per qualsevol altra causa, l’Ajuntament retirarà els elements i estris de la colònia que hi hagi instal·lats a la finca en un termini màxim de dos mesos.
Vist que la nova propietària, ha manifestat la seva voluntat que els elements i estris de la colònia que hi hagi instal·lats a la finca ja siguin retirats en el moment en què finalitzi el conveni de col·laboració, és a dir a data 4 d’abril de 2020;
A proposta del la regidora delegada de Medi ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Esmenar la clàusula vuitena del conveni de col·laboració entre l’Ajuntament de Solsona i la nova propietària del solar situat al carrer de l'Anoia, 6 de Solsona, per implantar una colònia controlada de gats a l'esmentat solar i que es transcriu tot seguit:
8. Una vegada vençut aquest conveni, a data 4 d’abril de 2020, l’Ajuntament haurà retirat els elements i estris de la colònia que hi hagi instal·lats a la finca.
Segon. Autoritzar l’alcalde per signar el nou redactat del conveni esmentat. 


	Expedient 2115/2019. Model de conveni de col·laboració entre l'Oficina Jove del Solsonès i les diferents empreses, establiments, entitats i administracions locals per tal de poder oferir un preu més assequible a la població juvenil

	Favorable
	Tipus de votació: unanimitat

	Es dona compte del model de conveni de col·laboració entre l'Oficina Jove del Solsonès i les diferents empreses, establiments, entitats i administracions locals per tal de poder oferir un preu més assequible a la població juvenil, i que es transcriu tot seguit:
«Conveni de col·laboració entre l'Oficina Jove del Solsonès i ___________________________________
Solsona, ________________
Reunits
D’una part, el Sr. Joan Parcerisa i Albacete, regidor de Joventut de l’Ajuntament de Solsona, responsable de l’Oficina Jove del Solsonès i actuant en el seu nom i representació, amb domicili al passeig del Pare Claret, 24 de la ciutat de Solsona, en endavant Oficina Jove del Solsonès.
De l’altra, el Sr/a. _______________________, propietari/a de l’empresa/establiment/entitat/administració local ______________________________, actuant en el seu nom i representació, amb domicili a __________________________, en endavant empresa/establiment/entitat/administració local.
Ambdues parts es reconeixen competència i capacitat per formalitzar el present conveni,
Exposen
Primer. L’Oficina Jove del Solsonès, impulsora i gestora directa del Carnet Solsonès Jove, crea aquest carnet amb finalitat d’apropar el comerç i les diverses activitats comarcals a la població juvenil. D’aquesta manera la població juvenil podrà gaudir de descomptes en diversos establiments i activitats de la comarca.
Segon. L’Oficina Jove del Solsonès té el compromís de vetllar per les necessitats de la població juvenil de la comarca.
Tercer. Aquest conveni de col·laboració se centra principalment:
En formalitzar un acord entre l’Oficina Jove del Solsonès i l’empresa/establiment/entitat/administració local per tal de poder oferir un preu més assequible a la població juvenil; per contra l’Oficina Jove del Solsonès farà difusió entre aquest sector de la població de la seva oferta, potenciant d’aquesta manera el consum al territori.
En virtut del què s’ha exposat, les parts acorden formalitzar el present conveni de col·laboració d’acord amb els pactes següents:
I. L’Oficina Jove del Solsonès es compromet a fer difusió dels descomptes que ofereix l’empresa/establiment/entitat/administració local entre la població juvenil.
II. L’empresa/establiment/entitat/administració local es compromet a realitzar el descompte ofertat a la ciutadania d’entre 12 i 30 anys d’edat (inclosos) que presenti el carnet.
III. L’Oficina Jove del Solsonès es compromet a facilitar a l’empresa/establiment/entitat/administració local un identificador per al seu establiment.
IV. L’empresa/establiment/entitat/administració local es compromet a posar l’adhesiu identificador en un lloc visible del seu establiment.
V. Aquest conveni de col·laboració té una durada de quatre anys i es renovarà de forma automàtica cada any a no ser que una de les parts ho denunciï amb una antelació de tres mesos.»
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del model de conveni esmentat i autoritzar l’alcalde per signar-lo amb totes les empreses, establiments, entitats i administracions locals que hi estiguin interessats.


 
	Expedient 2118/2019. Conveni de col·laboració amb el Centre Excursionista del Solsonès per a la gestió i utilització del rocòdrom municipal

	Favorable
	Tipus de votació: unanimitat

	Es dona compte del conveni de col·laboració entre l'Ajuntament de Solsona i el Centre Excursionista del Solsonès per a la gestió i utilització del rocòdrom municipal, i que es transcriu tot seguit:
«Solsona, XX de desembre de 2019
Reunits
D’una part, David Rodríguez i González, alcalde de l’Ajuntament de Solsona, en representació d’aquest ens, amb seu al carrer del Castell, 20, 25280 Solsona i amb CIF P2525700G.
I, de l’altra, el president del Centre Excursionista del Solsonès, amb seu al Casal de Cultura i Joventut, local núm. 3, 25280 Solsona i CIF núm. G25307281.
Ambdues parts es reconeixen mútua i recíprocament la capacitat legal suficient i necessària per aquest acte i lliurement:
Exposen
I. Que un dels objectius principals que l’Ajuntament de Solsona (en endavant, l’Ajuntament), a través de la regidoria d’Esports, és el de promoure les activitats de tipus esportiu i que, per a assolir aquest objectiu, posa a disposició de les entitats les instal·lacions esportives municipals.
II. Que entre les instal·lacions esportives de titularitat municipal hi figura el rocòdrom, situat a l’antic accés del pavelló municipal d’esports.
III. Que el Centre Excursionista del Solsonès (en endavant, el Centre) és una entitat esportiva que organitza diverses activitats, una de les quals consisteix en l’escalada.
IV. Que, per a la pràctica de l’escalada, el Centre està interessat en què els seus socis puguin fer ús del rocòdrom municipal.
V. Que és voluntat del Centre i de l’Ajuntament signar un conveni de col·laboració que reguli l’ús del rocòdrom municipal i que defineixi les condicions amb què, en endavant, s’utilitzarà.
En virtut de l’exposat, les parts acorden signar aquest conveni de col·laboració de conformitat amb les següents:
Clàusules
Primera. L’Ajuntament cedeix al Centre l’ús del rocòdrom municipal per tal que totes aquelles persones que siguin sòcies de l’entitat, amb un mínim d’un any d’antiguitat, puguin realitzar-hi, de manera gratuïta, pràctiques d’escalada. 
Quedaran exclosos d’aquest any d’antiguitat tots els nens i nenes menors de 12 anys.
Segona. En contraprestació a l’acordat a la clàusula primera, el Centre pren els compromisos que es relacionen a continuació:
1. Programar, desenvolupar i difondre activitats per als associats i públic en general i col·laborar, amb l’organització d’activitats que l’ Ajuntament vulgui desenvolupar relacionades amb l’àmbit esportiu del Centre.
2. En casos de campionats o activitats del Centre, aquest presentarà una programació de reserva d’ instal·lació, com a mínim, una setmana abans del campionat o de l’activitat.
3. Mantenir un contacte directe amb la Federació Catalana per a poder-se acollir als programes d’ajuda, subvencions... que es convoquin.
4. Informar els associats, mitjançant els canals de comunicació propis del Centre, del funcionament de la instal·lació, així com de l’abonament del preu de lloguer, que s’haurà de fer als encarregats de les instal·lacions municipals.
5. Instar en els seus comunicats els associats a tenir cura del correcte funcionament i a vetllar pel bon ús de les instal·lacions.
6. Difondre publicitat a tots els socis i sòcies mitjançant correus electrònics...
7. Realitzar treballs de petita entitat en els béns mobles (no en els immobles), com el canvi i manteniment en bon estat, de les vies i preses, la neteja de les preses i la dotació de material fungible a la instal·lació.
8. Avisar els encarregats de les instal·lacions municipals dels possibles desperfectes en l’estructura de la instal·lació.
9. Revisar l’estat de les preses i matalassets, fent-se càrrec del manteniment d’aquestes i, quan calgui, de la seva reposició.
10. Facilitar als responsables de les instal·lacions esportives municipals el llistat actualitzat dels socis de l’entitat que tinguin un any d’antiguitat i que, per tant, puguin accedir gratuïtament a la utilització del rocòdrom així com la llista de nens i nenes menors de 12 anys.
Tercera. Els compromisos que, en virtut d’aquest conveni, assumeix l’Ajuntament són els següents:
1. Mantenir la infraestructura de mitjana i gran volum, especialment la dels béns immobles, com l’estructura (amb la seva renovació total després del període de vida útil aconsellat per als fabricants) i l’aparença general de les instal·lacions (pintura, vidres...).
2. Vetllar pel funcionament ordinari de les instal·lacions esportives: neteja dels vestidors de la zona esportiva, activació del servei de calefacció en el període corresponent, verificació del correcte funcionament dels escalfadors d’aigua i control dels usuaris de les instal·lacions (amb el cobrament de l’import corresponent per la utilització efectuada de la instal·lació).
3. Facilitar la promoció de l’esport de base (fins els 18 anys), amb la qual cosa les classes extraescolars de les escoles de la comarca seran gratuïtes.
4. Mantenir les instal·lacions obertes en els horaris i dies que treballi el personal encarregat del manteniment de les instal·lacions municipals.
5. Reservar el rocòdrom, tant per a socis com per als no socis, sempre en la mateixa setmana de la utilització d’aquest i previ pagament de la quantitat per al servei que s’efectuarà.
Quarta. En el cas que calgui realitzar modificacions i/o millores al rocòdrom, s'informarà i es procurarà tenir en compte l’opinió dels representants del Centre. En tot cas, la decisió final serà sempre municipal.
Cinquena. Sempre, i amb l’acord previ d’ambdues parts, es pot modificar i/o afegir qualsevol clàusula del present contracte que tingui per objectiu la millora del servei i l’adaptació a les normatives vigents. 
Sisena. El conveni que avui se signa tindrà una validesa fins el 31 de desembre de 2019. Transcorregut aquest termini podrà prorrogar-se per acord exprés de les dues parts.
Setena. No obstant l’acordat a la clàusula anterior, l’Ajuntament es reserva el dret d’anulació d’aquest contracte per causes que consideri millor per a la gestió, tant esportiva com administrativa, de la instal·lació. A més a més, l’incompliment de qualsevol clàusula de les abans esmentades, per qualsevol d’ambdues parts, pot derivar a l’anul·lació d’aquest conveni.
I, perquè així consti, les parts signen el present conveni per duplicat i a un sol efecte en la data i lloc indicats a l’encapçalament.»
A proposta del regidor delegat d'Esports,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


CULTURA
	Expedient 2073/2019. Associació de Festes del Carnaval de Solsona – utilització espai públic i material

	Favorable
	Tipus de votació: unanimitat

	Vista la sol·licitud presentada i subscrita pel president de l'Associació de Festes del Carnaval de Solsona, amb NIF núm. G25053307, en què, amb motiu de l'acte de presentació de l'àlbum de cromos dels darrers 25 anys de Carnaval, demana que es talli la circulació de vehicles, així com el seu estacionament, a la plaça de la Torre de les Hores el dia 21 de desembre, a partir de les 16.00 hores; també demana poder utilitzar l'equip de so i un tècnic per sonoritzar l'acte;
Vist l'informe 533/2019 emès per la Policia Local i a proposta de la regidora delegada de Cultura i de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda autoritzar l'activitat sempre que no entorpeixi la circulació dels vianants ni de cap vehicle d'urgències i es comunica al sol·licitant que no es pot concedir la utilització de l'equip de so ni del tècnic ja que està en un altre acte.


 
	Expedient 2083/2019. Agrupament Escolta i Guia Pare Claret – utilització material

	Favorable
	Tipus de votació: unanimitat

	Vista la sol·licitud presentada i subscrita pel  representant de l'Agrupament Escolta i Guia Pare Claret, en què demana permís per ocupar la via pública, concretament al costat de l'arbre de Nadal de la plaça Major, i poder utilitzar tres taulers i nou cavallets el dia 28 de desembre, de les 10.00 a les 19.00 hores, per dur a terme un mercat d'intercanvi;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


 
	Expedient 2084/2019. Escola Municipal de Música de Solsona – utilització espai públic i material

	Favorable
	Tipus de votació: unanimitat

	Vista la sol·licitud presentada i subscrita per la directora de l'Escola Municipal de Música de Solsona, en què demana que es talli la circulació de vehicles a la plaça de Sant Joan el dia 15 de desembre, de les 11.30 a les 14.00 hores, i poder disposar d'una connexió al subministrament elèctric, per poder dur a terme una audició de combos de música moderna;
Vist l'informe 537/2019 emès per la Policia Local i a proposta de la regidora delegada de Cultura i de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


 
	Expedient 2127/2019. AMPA Escoles de Solsona – utilització material i equipament municipal

	Favorable
	Tipus de votació: unanimitat

	Vista la sol·licitud presentada i subscrita per la representant de l'AMPA de l'Escola Arrels, en què demana poder utilitzar l'equip de so i dues taules plegables el dia 14 de desembre, de les 15.30 a les 18.00 hores, a la plaça de l'1 d'octubre, per dur a terme una activitat en benefici de La Marató de TV3 i on hi participaran infants de les escoles Arrels, Setelsis i El Vinyet, juntament amb l'Esplai i els Escoltes; també demana poder utilitzar el vestíbul de la Sala Polivalent en cas de pluja;
A proposta de la regidora delegada de Cultura i Educació,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita excepte la utilització del vestíbul de la Sala Polivalent, en cas de pluja, ja que està cedit a una altra entitat. 


 
	Expedient 2128/2019. Agrupament Escolta i Guia Pare Claret – utilització material

	Favorable
	Tipus de votació: unanimitat

	Vista la sol·licitud presentada i subscrita pel representant de l'Agrupament Escolta i Guia Pare Claret, en què demana una connexió al subministrament elèctric el dia 28 de desembre, de les 10.00 a les 19.00 hores, a la plaça Major per dur a terme un mercat d'intercanvi;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


 
	Expedient 2132/2019. Coral Estel de Sant Jordi de Solsona – nou cançoner

	Favorable
	Tipus de votació: unanimitat

	Vista la sol·licitud presentada i subscrita per la representant de la Coral Estel de Sant Jordi de Solsona, amb NIF núm. G25793605, en què demana autorització per fer ús de la fotocopiadora de l'OAC per fer fotocòpies del nou cançoner de la Coral;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. S’ha d’especificar el dia i l'hora per dur a terme les fotocòpies per tal de no entorpir l'activitat de l'OAC.


EDUCACIÓ
	Expedient 2153/2019. ETFEM – utilització gimnàs Escola Setelsis

	Favorable
	Tipus de votació: unanimitat

	Vista la sol·licitud presentada i subscrita per la representant de l'ETFEM, entitat solsonina sense ànim de lucre, amb l'objectiu de fomentar i desenvolupar la pràctica continuada de l'activitat física i esportiva, en què demana poder utilitzar el gimnàs de l'Escola Setelsis els dies 23, 24, 30 i 31 de desembre de 2019 i els dies 2 i 3 de gener de 2020, de les 9.00 a les 13.00 hores, per poder dur a terme algunes de les activitats d'esports de muntanya programades durant les festes de Nadal i poder disposar d'un espai tancat en cas de pluja;
A proposta de la regidora delegada d'Educació,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


ESPORTS
	Expedient 2070/2019. ETFEM – activitat extraescolar (rocòdrom)

	Desfavorable
	Tipus de votació: unanimitat

	Vista la sol·licitud presentada i subscrita per la representant de l’ETFEM, entitat solsonina sense ànim de lucre, amb l'objectiu de fomentar i desenvolupar la pràctica continuada de l'activitat física i esportiva, en què demana poder utilitzar gratuïtament el rocòdrom per dur a terme, un cop cada 5 setmanes, una activitat d'escalada amb els nens i nenes d'extraescolars de les diferents escoles;
A proposta del regidor delegat d’Esports,
La Junta de Govern Local, en virtut de les facultats que té delegades per decret de l’alcaldia 125/2015, de 10 de juliol, per unanimitat dels assistents acorda comunicar a la sol·licitant que no es pot atendre la seva sol·licitud ja que l'Ordenança reguladora pel servei de banys, dutxes, piscines, instal·lacions esportives i altres serveis semblants no contempla l'excepció del pagament per a la utilització del rocòdrom municipal excepte per als socis del Centre Excursionista del Solsonès. Cal recordar que, un cop l'any, la regidoria d'Esports convoca la línia d'ajuts per a les entitats esportives en la que l’entitat pot sol·licitar la corresponent ajuda per pal·liar el cost d'aquestes activitats.


GOVERNACIÓ
	Expedient 2091/2019. Escola Oficial d'Idiomes delegació Solsona – ocupació via pública

	Favorable
	Tipus de votació: unanimitat

	Vista la sol·licitud presentada i subscrita per la representant de l'Escola Oficial d'Idiomes delegació de Solsona, en què demana permís per poder muntar una parada el dia 21 de desembre, de les 11.00 a les 13.00 hores, a la sortida pel portal del carrer del Castell, per poder recaptar diners per un projecte solidari per promoure l'educació de les noies a Zimbàue;
Vist l'informe 539/2019 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el què sol·licita. S’ha de tenir en compte que, pel que fa a la ubicació de la parada, s'haurà de seguir les indicacions de la Policia Local i que la zona ha de quedar sempre neta pel responsable de l’activitat.


 

IGUALTAT
	Expedient 2093/2019. Pròrroga i actualització del "I Pla d'igualtat d'oportunitats de l'Ajuntament de Solsona"

	Favorable
	Tipus de votació: unanimitat

	El Ple Municipal en la sessió del 29 de juliol de 2010 va aprovar el “I Pla d’igualtat d’oportunitats de l’Ajuntament de Solsona” que es va a dur a terme a través del projecte “Xarxa d’Agents Locals d’Igualtat” desenvolupat conjuntament amb el Departament de Treball i el SOC i per mitjà del Fons Social Europeu i amb l’objectiu de fomentar la igualtat d’oportunitats entre homes i dones a l’àmbit laboral. 
Seguint amb el compromís de l’equip de govern per tal que l’organització interna del consistori respongui a criteris d’igualtat i equitat de gènere, s’inicia l’elaboració d’un nou pla intern d’igualtat amb l’objectiu d’adaptar-lo a la realitat actual.
A proposta de la regidora delegada d’Igualtat,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents acorda:
Primer. Prorrogar la vigència del “I Pla municipal d’igualtat d’oportunitats de l’Ajuntament de Solsona”, fins a l’aprovació del segon Pla. 
Segon. Iniciar les tasques de diagnosi quantitativa i qualitativa del consistori a través de la recollida de dades i d’una enquesta de percepció de la plantilla. 
Tercer. Crear una comissió interna d’igualtat amb la participació de l’Ajuntament i dels representants de les persones treballadores.


PERSONAL
	Expedient 1578/2019. Pròrroga contracte de treball Agent de Desenvolupament Social del Territori Solcar, expedient C-010/19-01

	Favorable
	Tipus de votació: unanimitat

	Vist que la Junta de Govern Local del 17 de juliol de 2017 acordà acollir-se a la convocatòria prevista a la Resolució TSF/1322/2017,de 25 de maig, per la qual s’obre la convocatòria per a l’any 2017 per la concessió de subvencions destinades als Programes de suport al desenvolupament local (ref. BDNS 349993) i sol·licitar un ajut al SOC per a la contractació d’un agent d’ocupació i desenvolupament local i aprovar el Pla de Treball;
Vist que la Junta de Govern Local, del 7 d’agost de 2017, va aprovar les bases reguladores del procés selectiu per a la contractació en règim laboral temporal d’un/a Agent d’Ocupació i Desenvolupament Local (AODL) de l’Ajuntament de Solsona;
Vist que tant la convocatòria com les bases aprovades es van publicar al web municipal i al BOP de Lleida núm. 160 de 18 d’agost de 2017;
Vista l’acta del tribunal qualificador del dia 26 de setembre de 2017, on es proposa la contractació de MRB, per haver estat l’aspirant que ha obtingut millor puntuació;
Vista la resolució del Servei d’Ocupació de Catalunya de data 30 de novembre de 2017, on es resol atorgar a l’Ajuntament de Solsona una subvenció per contractar com a agent d’ocupació i desenvolupament local a MRB, per un període de 12 mesos, per un import de 27.045,55 € (exp. L-008/17);
Vista la sol·licitud de subvenció per a la pròrroga d’un agent d’ocupació i desenvolupament local, presentada per aquest ajuntament en data 24 de setembre de 2018, d’acord amb Resolució TSF/123/2018, de 24 de juliol;
Vista la resolució del Servei d’Ocupació de Catalunya de data 6 de novembre de 2018, on es resol atorgar a l’Ajuntament de Solsona una subvenció per a la pròrroga d’un any del contracte de MRB, com a agent de desenvolupament social del territori Solcar, per un import de 31.376,04 €, (exp. C-006/18-02);
Vista la sol·licitud de subvenció per a la pròrroga d’un agent d’ocupació i desenvolupament local, presentada per aquest ajuntament en data 27 de setembre de 2019, d’acord amb Resolució TSF/2219/2019, de 26 de juliol; 
Vista la resolució del Servei d’Ocupació de Catalunya de data 4 de desembre de 2019, on es resol atorgar a l’Ajuntament de Solsona una subvenció per a la pròrroga d’un any del contracte de MRB, com a agent de desenvolupament social del territori Solcar, per un import de 36.000,00 €, (exp. C-010/19-01);
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda formalitzar la pròrroga d’un any del contracte de MRB, a partir del dia 30 de desembre de 2019, per ocupar el lloc de treball d'Agent de  Desenvolupament  Social del Territori Solcar,  expedient C-010/19-01.


 
	Expedient 2100/2019. Modificació contracte treball plaça oficial per al Servei Municipal d'Aigües de l'Ajuntament de Solsona

	Favorable
	Tipus de votació: unanimitat

	Vista l'oferta pública d'ocupació corresponent a l'exercici 2017, aprovada per resolució d'Alcaldia 154/2017, de 9 d’agost de 2017, i publicada en el Diari Oficial de la Generalitat de Catalunya núm. 7438, de 22 d’agost de 2017, per la qual es precisava convocar un procés de selecció per cobrir tres places d’oficial de brigada per al servei municipal d’aigües i la constitució d’una borsa de treball;
Vist que la Junta de Govern Local del dia 8 d’octubre de 2018, va aprovar les bases reguladores de la convocatòria de concurs lliure per a la contractació laboral de tres oficials de brigada per al servei municipal d'aigües de l'Ajuntament de Solsona i la constitució d'una borsa de treball per cobrir temporalment les vacants i/o substitucions que es puguin originar en aquest lloc de treball;
Vist que tant la convocatòria com les bases aprovades es van publicar al web municipal, al BOP de Lleida núm. 202, de 18 d’octubre de 2018, i al DOGC núm. 7730 de 19 d’octubre de 2018;
Vistes les actes del tribunal qualificador dels dies 10 i 12 de desembre de 2018 on es proposa la contractació dels tres aspirants amb major puntuació;
Vist l'acord de la Junta de Govern Local del dia 17 de desembre de 2018 on es va acordar contractar a MAPA, a partir del dia 1 de gener de 2019 mitjançant un contracte temporal a temps complet per un període de 12 mesos per cobrir una plaça d'oficial per al Servei Municipal d'Aigües i aquest contracte finalitza el dia 31 de desembre de 2019;
Vist que les bases reguladores de la convocatòria de concurs lliure per a la contractació laboral de tres oficials per al servei d’aigües, publicades al BOP de Lleida núm. 202 de 18 d'octubre de 2018 i al DOGC núm. 7730 de 19 d'octubre de 2018 a la base primera estableixen que la contractació laboral serà de caràcter temporal i a temps complet durant un període de 12 mesos i que es convertiran en indefinits previ informe favorable del responsable del servei;
Vist l’informe del responsable del servei; 
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda convertir a indefinit el contracte de treball de MAPA, a partir del dia 1 de gener de 2020 per cobrir una plaça d’oficial per al Servei Municipal d'Aigües de l'Ajuntament de Solsona.


	Expedient 2101/2019. Modificació contracte treball plaça oficial per al Servei Municipal d'Aigües de l'Ajuntament de Solsona

	Favorable
	Tipus de votació: unanimitat

	Vista l'oferta pública d'ocupació corresponent a l'exercici 2017, aprovada per resolució d'Alcaldia 154/2017, de 9 d’agost de 2017, i publicada en el Diari Oficial de la Generalitat de Catalunya núm. 7438, de 22 d’agost de 2017, per la qual es precisava convocar un procés de selecció per cobrir tres places d’oficial de brigada per al Servei Municipal d’Aigües i la constitució d’una borsa de treball;
Vist que la Junta de Govern Local del dia 8 d’octubre de 2018, va aprovar les bases reguladores de la convocatòria de concurs lliure per a la contractació laboral de tres oficials de brigada per al servei municipal d'aigües de l'Ajuntament de Solsona i la constitució d'una borsa de treball per cobrir temporalment les vacants i/o substitucions que es puguin originar en aquest lloc de treball;
Vist que tant la convocatòria com les bases aprovades es van publicar al web municipal, al BOP de Lleida núm. 202, de 18 d’octubre de 2018, i al DOGC núm. 7730 de 19 d’octubre de 2018;
Vistes les actes del tribunal qualificador dels dies 10 i 12 de desembre de 2018 on es proposa la contractació dels tres aspirants amb major puntuació;
Vist l'acord de la Junta de Govern Local del dia 17 de desembre de 2018 on es va acordar contractar a FTB, a partir del dia 1 de gener de 2019 mitjançant un contracte temporal a temps complet per un període de 12 mesos per cobrir una plaça d'oficial per al servei municipal d'aigües i aquest contracte finalitza el dia 31 de desembre de 2019;
Vist que les bases reguladores de la convocatòria de concurs lliure per a la contractació laboral de tres oficials per al servei d’aigües, publicades al BOP de Lleida núm. 202 de 18 d'octubre de 2018 i al DOGC núm. 7730 de 19 d'octubre de 2018 a la base primera estableixen que la contractació laboral serà de caràcter temporal i a temps complet durant un període de 12 mesos i que es convertiran en indefinits previ informe favorable del responsable del servei;
Vist l’informe del responsable del servei;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda convertir a indefinit el contracte de treball de FTB, a partir del dia 1 de gener de 2020 per cobrir una plaça d’oficial per al Servei Municipal d'Aigües de l'Ajuntament de Solsona.


SALUT
	Expedient 2133/2019. Inspeccions sanitàries a bars i altres establiments

	Favorable
	Tipus de votació: unanimitat

	Vist l'escrit presentat pel secretari de Salut Pública, en el qual s'adjunta la sol·licitud d’accés a la informació pública rebuda a través del Ministeri d’Hisenda i Funció Pública, per tal de donar-li el tràmit que correspongui d’acord amb l’article 30.1 de la Llei 19/2014, de 29 de desembre, de transparència, accés a la informació pública i bon govern, pel que fa als resultats de les inspeccions higienicosanitàries realitzades en bars, restaurants, cafeteries, discoteques, pubs, clubs i altres locals de restauració o alimentació del municipi de Solsona entre els mesos de gener de 2016 i juny de 2019, ambdós inclosos, en l’exercici de les funcions conferides als ajuntaments pels articles 52.f) de la Llei 18/2009, de 22 d’octubre, de salut pública; 68.1.b de la Llei 15/1990, de 9 de juliol, d’ordenació sanitària de Catalunya, i 66.3.g) i h) i 67.a) del Decret Legislatiu 2/2003, de 28 d’abril, pel qual s’aprova el text refós de la Llei municipal i de règim local de Catalunya, i disposicions concordants;
A proposta de la regidora delegada de Salut,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar al sol·licitant que entre els mesos de gener de 2016 i juny de 2019, ambdós inclosos, no s'ha dut a terme cap inspecció higienicosanitària per part de l'Ajuntament de Solsona.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

